CELEX: 62008TN0118
Language: el
Date: 2008-03-13 00:00:00
Title: Υπόθεση T-118/08: Προσφυγή της 13ης Μαρτίου 2008 — Actega Terra κατά ΓΕΕΑ (TERRAEFFEKT matt & gloss)

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/42
            
         Προσφυγή της 13ης Μαρτίου 2008 — Actega Terra κατά ΓΕΕΑ (TERRAEFFEKT matt & gloss)
   (Υπόθεση T-118/08)
   (2008/C 107/71)
   Γλώσσα διαδικασίας: η γερμανική
   Διάδικοι
   
      Προσφεύγουσα: Actega Terra GmbH (Lehrte, Γερμανία) (εκπρόσωπος: A. Andorfer-Erhard, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 7ης Ιανουαρίου 2008 (υπόθεση R 1467/2007-1),
            
         
               —
            
            
               να αναγνωρίσει ότι το άρθρο 7, παράγραφος 1, στοιχεία β' και γ', του κανονισμού (ΕΚ) 40/94 δεν απαγορεύει την καταχώριση του σήματος TERRAEFFEKT matt & gloss ως κοινοτικού σήματος (αίτηση υπ' αριθ. 5 454 517), για προϊόντα της κλάσης 2 «λάκες, ειδικότερα για τη βιομηχανία γραφικών· όλα τα προαναφερόμενα είδη, μη προοριζόμενα για χρήση στον κατασκευαστικό τομέα»,
            
         
               —
            
            
               επικουρικώς, να περιορίσει την κατηγορία των προϊόντων που θα καλύπτει το κοινοτικό σήμα υπ' αριθ. 5 454 517 ως εξής:
            
         «Κλάση 2: Λάκα που δημιουργεί, ως επίχρισμα, γυαλιστερή ή ματ επιφάνεια, ανάλογα με τη σύνθεση του υποθέματος, ειδικότερα για τη βιομηχανία γραφικών· όλα τα προαναφερόμενα είδη, μη προοριζόμενα για χρήση στον κατασκευαστικό τομέα»
   και να αναγνωρίσει ότι το άρθρο 7, παράγραφος 1, στοιχεία β' και γ', του κανονισμού (ΕΚ) 40/94 δεν αναιρούν τη δυνατότητα καταχώρισης του σήματος που αφορά η αίτηση,
   
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Το λεκτικό σήμα «TERRAEFFEKT matt & gloss» για προϊόντα της κλάσης 2 (αίτηση υπ' αριθ. 5 454 517).
   
      Απόφαση του εξεταστή: Απόρριψη της αίτησης.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 7, παράγραφος 1, στοιχείο β', του κανονισμού (ΕΚ) 40/94 (1), διότι το σήμα που αφορά η αίτηση έχει την αναγκαία διακριτική δύναμη και δεν έχει αποκλειστικά περιγραφικό χαρακτήρα.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11, σ. 1).